PAGE  

[image: image1.jpg]


Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 9015-17/2013
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2013. október 10.
Előterjesztést véleményezi: OMSB
Döntés módja: nyílt szavazás, egyszerű szótöbbség
Melléklet: Beszámoló

E L Ő T E R J E S Z T É S

Sülysáp Nagyközség Önkormányzata Képviselő-testületének

2012. október 18-án tartandó munkaterv szerinti ülésére

5. napirendhez

Tárgy: A Sülysápi Hírforrás Szerkesztő Bizottsági beszámolója
Tisztelt Képviselő-testület!

A Sülysápi Hírforrás Szerkesztő Bizottságának 2012. októberétől 2013. októberéig tartó időszakot átölelő beszámolójából tájékoztatást kaptunk a lap megjelenésének gyakoriságáról, terjedelméről, tartalmáról, gazdaságosságáról.
Meglátásom szerint a lapra továbbra is szükség van, a jelenlegi ingyenes megjelenési formában, hiszen ezzel tudjuk a lakosságot a legszélesebb körben tájékoztatni az önkormányzat munkájáról, valamint a településen zajló fejlesztésekről, eseményekről.
Kérem a tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen! 

…/2013. (X. 17.) ÖKT határozati javaslat
Sülysáp Nagyközség Önkormányzatának Képviselő-testülete

1./ elfogadja a Sülysápi Hírforrás Szerkesztő Bizottságának beszámolóját,

2./ meg kívánja tartani a lap ingyenes megjelenési formáját, Sülysáp lakosságának megfelelő tájékoztatása érdekében, és
megköszöni a Bizottság egész éves munkáját!
Határidő: azonnal
Felelős: Sülysáp Hírforrás Szerkesztő Bizottságának elnöke
Sülysáp, 2013. október 10.

Horinka László s.k.


polgármester

Melléklet
A Sülysápi Hírforrás című helyi lap éves beszámolója

2012. október – 2013. szeptember
Tisztelt képviselő-testület!

A Hírforrásban rendszeresen jelen vannak a helyi civil szervezetek, iskolák, próbálunk több közéleti témát feldolgozni, s a 2013-as évben is igyekeztünk az önkormányzat munkáját rendszeresen bemutatni. 

Sajnos 2012 decemberében Szücsiné Laczkó Eszter és Balog Mónika is lemondták a szerkesztést, így gyakorlatilag egyedül kell szerkesztenem az újságot azóta. Az olvasószerkesztői munkát Szabó Miklós vállalta el, aki véleményem szerint magas színvonalon, igényesen látja el feladatát.

A kiesett két szerkesztő tartalmas és színvonalas munkáját egyelőre nem sikerült még pótolni. Az intézmények, civil szervezetek részéről rendszeresen kapunk anyagokat, és nagy felületen van jelen a Wass Albert Művelődési Központ is.
12 oldalon 2 alkalommal (2013. március, június), 16 oldalon 5 alkalommal (2012. november, december, 2013. január-február, augusztus, szeptember) jelent meg a Hírforrás. 

Általában 2-4 oldalt tesznek ki ebből az önkormányzat munkáját bemutató írások, interjúk. 1-3 oldal a kulturális blokk, további 2-5 o. a közéleti hírek, és rendszeresen értékesítünk 2-3 oldalt hirdetés céljára. Ez összesen 8 megjelenés, ami a 2013 első félévi ritka megjelenés miatt kevesebb, mint korábban. Ez főként a szerkesztők munkájának kiesése miatt volt így, de 2013. januártól a nyomda megemelte a 3 éve változatlan előállítási díjait is, azonban így tudjuk tartani az éves keretet. 
A 7 lapszám összesen 1 629 133 Ft-ba került.
A kézbesítési rendszeren folyamatosan próbálunk úgy változtatni, hogy minél kevesebb hiba történjen. Azt gondolom, hogy egyre kevesebb a panasz. Nyár óta 2950-ról 3000-re emeltük a példányszámot.

Mivel az év elején megkaptuk a Hírforrás ISSN azonosítóját, a korábbi 27% helyett 5% ÁFÁ-val állítjuk elő az újságot. Ez is jelentős költségmegtakarítást jelent. (Ez egy 16 oldalas szám esetén havi 33 116 forint megtakarítást jelent a korábbihoz képest!)

Legfontosabb feladatunk a következő időszakra szerkesztők keresése, akik elsősorban a közéleti híreket kezelhetnék.
Sülysáp, 2013. október 9.

Köszönettel és tisztelettel:

Katus Norbert

